-Չէի ասի, որ ես համալսարանում գերազանց եմ սովորել: 1994թ. գիտելիքին լուրջ չէին վերաբերվում, քանի որ համատարած նիհիլիզմի վիճակ էր` չկար ապագայի նկատմամբ հավատ: Սակայն 5-րդ կուրսից սկսած բացվել էր երկրորդ շնչառությունս ու ուսումնասիրում էի մասնագիտական այնպիսի գրքեր , որոնք առաջին կուրսում լավ չէի սերտել: Այդ գիտելիքներն էին, որ օգնեցին ավարտելուց հետո լուծել աշխատանքի տեղավորվելու հարցը: Ինձ հրավիրեցին մի տեխնիկում, որտեղ դասավանդում էի իրավաբանություն: Այնուհետև «Երեւանի հաստոցաշինական արտադրական միավորում»—ում բացվեց իրավաբանի հաստիք ու դժվար էր կողմնորոշվելը. թողնել արդյոք եղած աշխատատեղը ու անցնել փորձաշրջան, որից հետո կարող էի անգամ չունենալ այդ աշխատանքը: